Okulringa papageto

La Okulringa papageto (Forpus conspicillatus) konata ankaŭ kiel Okulvitra papageto, estas specio de papageto en la familio Psittacidae.

Estas jenaj tri subspecioj: la nomiga F. c. conspicillatus, la Kaŭka okulringa papageto (F. c. caucae) kaj la Venezuela okulringa papageto (F. c. metae).

 Aspekto 
+NomoAspektoTeritorioOkulringa papageto
(Forpus conspicillatus conspicillatus) (nomiga subspecio)Tipe 12 centimetrojn longaj kaj pezas ĉirkaŭ 30 gramojn. Ĉefe verdaj kun grizverdaj brusto kaj malsupraj partoj kun pli brile verda kapo. Okuloj estas malhelbrunaj kaj beko kaj piedoj estas hele persikkoloraj. Okulvitraj papagetoj estas sekse dimorfaj: maskloj havas brilbluan ringon ĉirkaŭ ĉiu okulo, kun purpurblua sur malsupra dorso, pugo, antaŭa rando de flugilo, primaraj kaj sekundaraj kovriloj, sekundaraj, kaj subflugilaj kovriloj kaj akseloj; inoj ne havas bluajn markojn sed brile smeraldan ringon ĉirkaŭ ĉiu okulo. Kiel ĉiuj papagoj, okulvitraj papagetoj montras zigodaktilecon, kio signifas, ke du piedfingroj frontas antaŭen kaj du malantaŭen.

Junuloj aspektas kiel plenkreskuloj. Maskloj havas verdajn plumojn mikse kun siaj bluaj markoj.orienta Panamo, okcidente ĝis supra rivero Bayano; norda Kolombio ĝis supra valo de Sinú kaj malsupra valo de la rivero Kaŭko orienten ĝis okcidenta deklivaro de Cordillera Oriental en Bojakao kaj KundinamarkoKaŭka okulringa papageto
(F. c. caucae)Kompare kun la nomiga specio, la bluaj markoj de maskloj estas pli palaj. La bekoj de inoj estas pli dikaj.okcidenta Kolombio en supra valo de la rivero Kaŭko en Antioquia kaj Kaldaso; valo de la rivero Daguao kaj okcidenta deklivaro de Cordillera Occidental en Valle; valo de rivero Patía en Kaŭko kaj Nariño, kaj marborda sudokcidenta NariñoVenezuela okulringa papageto
(F. c. metae)La bluaj ringoj de maskloj etendiĝas plie malantaŭ la okulojn.orienta deklivaro de Cordillera Oriental en Bojakao, Kundinamarko, kaj Meta, centra Kolombio, oriente tra Viĉado kaj Kasanare ĝis okcidenta Venezuelo, laŭlonge de la rivero Meta en okcidenta Apure

 Distribuado kaj habitato 
Okulringaj papagetoj estas endemiaj de Meza kaj Sudameriko, inkluzive de norda kaj centra Kolombio, Venezuelo, kaj orienta Panamo (subspecioj troveblas en specifaj regionoj de Kolombio kaj Venezuelo, vidu supre). Naturaj vivejoj estas randoj de ĉiamverdaj arbaroj de malaltaj teroj, dorna arbustaro, llanos, galeriaj arbaroj, kaj tre degraditaj iamaj arbaroj aŭ malalt-densecaj arbaroj. Okulringaj papagetoj ne troviĝas je altitudoj pli altaj ol 1 600 metroj super marnivelo.

Verda kaj blua koloroj helpas okulringajn papagetojn kamufli sin kun la tropikaj arboj en siaj vivejoj. Kvankam kolormutacioj kiel la flava plurkolora mutacio povas okazi en kaptiteco, ili estas maloftaj en naturo pro la fakto, ke pli hela koloro kompromitas la kapablon de birdo kaŝiĝi de predantoj.

 Kutimaro kaj ekologio 

 Manĝado 
En naturo, okulringaj papagetoj manĝas semojn, nuksojn, foliojn, berojn, kaktojn, Tamarindus, kaj aliajn fruktojn. Foje ili povas manĝi malgrandajn insektojn. Ili ankaŭ estis observitaj lekantaj aŭ manĝantaj argilon. Ĉi tiuj argilaj lekoj provizas bonan fonton de mineraloj, kiel ekzemple kalcio.

 Sociemo 
Okulringaj papagetoj estas tre sociemaj kaj vivas en malgrandaj aroj, sed videblas en grandaj aroj de ĝis 100 individuoj sur argilaj montetoj trinkante el fluejoj aŭ manĝante argilon. 

 Reproduktado 
La brila koloro de la masklo kaj specifaj pariĝaj krioj allogas la inon al la maskla papageto. Okulringaj papagetoj tipe reproduktiĝas inter januaro kaj marto.

Okulringaj papagetoj nestas en arbaj kavaĵoj aŭ similaj strukturoj. Ofte ili uzas forlasitajn arbotruojn aŭ argilajn montajn nestojn kreitajn de aliaj senrilataj birdospecioj, kvankam ili ankaŭ kapablas krei novajn nestojn. La ino kovas ovojn dum la masklo alprenas la rolon de gardado de la nesto kaj nutrado de la ino kaj papagidoj post kiam ili eloviĝas. Okulringaj papagetoj estas monogamaj kaj kelkaj paroj eĉ povas pariĝi porvive.

Post kiam ino demetas unu ovon, ŝi demetas alian ĉiun duan tagon ĝis kiam la ovodemetado estas plenumita. Tipe, paro elkovos po 4-6 ovojn por ovodemetado post 18-taga kovado.

La papagidoj elnestiĝas je proksimume kvin semajnoj, kaj la gefratoj restas en proksima kontakto unu kun la alia dum kelkaj semajnoj post elnestiĝo. Birdoj el la sama ovodemetado uzas specifajn kriojn kaj daŭre nutras unu la alian kaj ludas ĝis ili estas memstaraj kaj maturaj.

Referencoj

Eksteraj ligiloj

Parrot Information & Resources
World Parrot Trust  Parrot Encyclopedia - Species Profile

Kategorio:Papagedoj
Kategorio:Birdoj de Kolombio
Kategorio:Birdoj de Venezuelo
Kategorio:Birdoj de Panamo